Okresná prokuratúra Skalica 
Ružová 2, 909 01 Skalica 	

Sp. zn. : Pv 164/13/2206	Skalica, 4.9.2013
EEČ : 2-20-48-2013

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Skalica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, , Slovensko
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
-	XXXXX dňa  10.07.2013 vyhlásil, že spáchal skutok, za ktorý je stíhaný, spočívajúci v tom, že dňa 03.03.2013 v čase asi o  07.30 h sa v obci Petrova Ves v priestoroch svojho rodinného domu č. XXXXX vyhrážal so zbraňou v ruke, a to krátkou vzduchovou pištoľou zn. XXXXX II, v.č. 09J07266 usmrtením XXXXX, nar. XXXXX, bytom XXXXX, XXXXX, toho času bez prihlásenia XXXXX, XXXXX č. 326, jej maloletému synovi XXXXXi, nar. XXXXX, bytom XXXXX, XXXXX a jej manželovi XXXXX, nar. XXXXX, bytom XXXXX, XXXXX č. 326, ktorí boli v uvedenom rodinnom dome na návšteve, pričom zbraňou mieril na hlavy menovaných osôb a vyhrážal sa im zabitím, čo u XXXXX a XXXXX vzbudilo dôvodnú obavu o ich život a zdravie a život a zdravie ich dieťaťa XXXXX,

-  Obvinený XXXXX nahradil spôsobenú škodu, keď obvinený XXXXX poškodeným XXXXX a XXXXX uhradil dňa 09.08.2013 škodu vo výške 40,-€, ktorú žiadali a ktorá suma predstavuje náhradu škody za cestovné - náklady spojené s dopravou, ktoré poškodeným vznikli cestovaním na výsluchy, pričom poškodení čestne prehlásili, že týmto sú ich nároky na náhradu škody v predmetnej veci plne uspokojené,

-	-   Obvinený XXXXX dňa 23.08.2013 poštovým poukazom zložil na účet Krajskej prokuratúry v Trnave č. účtu: XXXXX, VS 2206, peňažnú sumu 250,- € určenú na všeobecne prospešné účely, z ktorej 50% (125,-€ ) určil obvinený na pomoc obetiam trestnej činnosti a 50 % (125,-€) určil konkrétnemu adresátovi: Útulku XXXXX č.ú.: Slovenská sporiteľňa XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, , Slovensko
realizované policajtom Obvodné oddelenie PZ Brodské pod spisovou značkou ORP-124/BR-SI-2013.
dňa 03.03.2013 v čase asio  07.30 h sa v obci Petrova Ves v priestoroch svojho rodinného domu č. XXXXX vyhrážal so zbraňou v ruke, a to krátkou vzduchovou pištoľou zn. XXXXX II, v.č. 09J07266 usmrtením XXXXX, nar. XXXXX, bytom XXXXX, XXXXX, toho času bez prihlásenia XXXXX, XXXXX č. 326, jej maloletému synovi XXXXX, nar. XXXXX, bytom XXXXX, XXXXX a jej manželovi XXXXX, nar. XXXXX, bytom XXXXX, XXXXX č. 326, ktorí boli v uvedenom rodinnom dome na návšteve, pričom zbraňou mieril na hlavy menovaných osôb a vyhrážal sa im zabitím, čo u XXXXX a XXXXX vzbudilo dôvodnú obavu o ich život a zdravie a život a zdravie ich dieťaťa JXXXXX teda inému sa vyhrážal usmrtením a čin spáchal so zbraňou a na chránenej osobe,

Odôvodnenie: 
	V uvedenej trestnej veci poverený príslušník Obvodného oddelenia PZ v Brodskom uznesením ČVS: ORP-124/BR-SI-2013 zo dňa 03.03.2013 začal podľa § 199 ods. 1 Trestného poriadku trestné stíhanie vo veci a následne uznesením totožnej spisovej značky zo dňa 26.03.2013 podľa § 206 ods.1 Trestného poriadku vzniesol obvinenie XXXXX pre prečin nebezpečného vyhrážania podľa         § 360 ods. 1, ods. 2 písm. a/, písm. b/ Tr. zákona na skutkovom základe, ako je uvedené vo výrokovej časti tohto uznesenia. 

Po skončení skráteného vyšetrovania predložil poverený príslušník vyšetrovací spis na tunajšiu prokuratúru s návrhom na podanie obžaloby. Preskúmaním spisu bolo zistené, že v danej veci sú splnené podmienky aj na realizáciu odklonu, na konanie o zmieri. Z uvedeného dôvodu bol dňa 18.06.2013 predložený vyšetrovací spis probačnému a mediačnému úradníkovi na vykonanie mediácie.

Obvinený XXXXX  uhradil poškodeným XXXXX a XXXXX  škodu vo výške 40,-€, ktorá bola poškodeným vyplatená ešte pred začatím mediácie dňa 09.08.2013, tak ako žiadali poškodený škodu uhradiť. 

	Podľa ustanovenia § 220 ods.1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
-	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
-	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
-	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Zo spisového materiálu ČVS: ORP- 124/BR-SI-2013 som zistila, že obvinený XXXXX sa svojím konaním dopustil prečinu nebezpečného vyhrážania podľa       § 360 ods. 1, ods. 2 písm. a/, písm. b/ Tr. zákona, pričom ide o jeden prečin, za ktorý Trestný zákon ustanovuje trest odňatia slobody v trvaní 6 mesiacov až  3/tri/ roky, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 ods.1 Trestného poriadku.

	Obvinený XXXXX uzatvorili dňa 23.08.2013 pred probačným a mediačným úradníkom Okresného súdu v Skalici XXXXX dohodu o zmieri s poškodenými XXXXX a XXXXX. Spôsobenú škodu obv. XXXXX poškodeným uhradil ešte pred začatím mediácie vo výške 40,-€ a už žiadnu náhradu škody poškodení nežiadali, pričom poškodení čestne prehlásili, že týmto sú ich nároky na náhradu škody v predmetnej veci plne uspokojené.

	Obvinený XXXXX dňa 23.08.2013 poukázal sumu na verejnoprospešný účel poštovým poukazom  na účet Krajskej prokuratúry v Trnave č. účtu: XXXXX VS 2206, peňažnú sumu 250,- € určenú na všeobecne prospešné účely, z ktorej 50% (125,-€) určil obvinený na pomoc obetiam trestnej činnosti a 50 % (125,-€) Útulku XXXXX 
 
	Obvinený dňa 10.07.2013 slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný a svojho konania ľutuje, uhradil spôsobenú škodu v rozsahu v akom poškodení žiadali a rovnako poukázal sumu 250,- € na všeobecne prospešné účely, čím splnil podmienky uvedené v § 220 ods.1 Trestného poriadku na schválenie zmieru.
 	
	Obvinený XXXXX  aj poškodení XXXXX a XXXXX súhlasili s uzatvorením zmieru, zhodne prehlásili, že dohodu o zmieri uzavreli slobodne a vážne, obsahuje ich skutočnú vôľu.

	Vzhľadom na povahu a závažnosť spáchaného prečinu, okolnosti spáchania skutku, na mieru, akou bol prečinom dotknutý verejný záujem, na osobu obvineného ako doteraz netrestaného a na jeho osobné a majetkové pomery som dospela k záveru, že rozhodnutie o schválení zmieru a o zastavení trestného stíhania je dostačujúce. 

	Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná

JUDr. Stanislava Klempová
prokurátorka